Resumaziun dal text: Cultivaziun da las ruinas en l’Argovia – ina recapitulaziun

Da Elisabeth Bleuer / translaziun Lia Rumantscha

Il chantun d’Argovia posseda numerusas fortezzas, chastels e ruinas che vegnan retschertgads scientificamain da l’archeologia chantunala en stretga collavuraziun cun la tgira da monuments chantunala. Projects per sanar ruinas vegnan per il solit tgirads da l’archeologia chantunala. Sin fundament da las experientschas dals davos onns vegnan analisads ils facturs che giogan ina rolla per la conservaziun e la restauraziun da ruinas. L’archeologia chantunala ha era l’incumbensa da sclerir ensemen cun ils proprietaris las pussaivladads da finanziaziun, da documentar l’object, da cussegliar en quai che pertutga la construcziun e d’accumpagnar las lavurs da conservaziun e da restauraziun. Sper la finamira da mantegnair restanzas d’edifizis periclitadas vegn savens era giavischà da far accessibel e d’utilisar in tal object. En quels cas ston ins elavurar ensemen cun ils proprietaris e las vischnancas soluziuns che tuts pon acceptar.